અમેરિકન નિષ્ણાતોની આગાહી મુજબ ૧૩ થી ૧૬ ચક્રવાતો ફુંકાવાની વક્રી છે. આ કુદરતી આફત સામે માનવજાત લાચાર છે. ઇ.સ. ૧૯૫૭ થી તેની સામે રક્ષણ મેળવવાના વ્યર્થ પ્રયત્નો થયા બાદ તે દિશામાં ખાસ કશું સંશોધન કે પ્રગતિ થઇ નથી. એક રસપ્રદ અપવાદ ખાસ આજકાલ લાઇમ-લાઇટમાં આવી રહ્યો છે. પીટર કોર્ડની નામના અમેરિકન સંશોધકે તોફાની વાવાઝોડાના ઝંઝાવાતી વેગને નરમ પાડી દેતો પોલિમર પદાર્થ બનાવ્યો છે. પદાર્થનું સ્વરૂપ બારીક ફોતરીના પાવડરનું છે. વિમાન દ્વારા વાવાઝોડા પર તેનો ટનબંધી છંટકાવ કરાય એટલે કહેવાતો એ પાવડર વાવાઝોડાના ગરમ ભેજને શોષી લે છે. પરિણામે વાવાઝોડાનો વેગ નરમ પડે છે. ચાકગતિએ વાતા પવનના સુસવાટા મંદ પડી જાય છે. ભેજ વડે તરબતર થયેલો પાવડર સમુદ્રમાં વરસે છે, જ્યાં ખારૂં પાણી તેના કણોને ઓગાળી નાખે છે.